సిక్కు గురువులు
గురునానక్‌ (గురుముఖి: ਗੁਰੂ ਨਾਨਕ) (1469 ఏప్రిల్ 15 - సోమవారం 1539 సెప్టెంబరు 22) సిక్కు మత స్థాపకుడు మరియు సిక్కుల పదిమంది గురువులలో మొదటివాడు. ఆయన తల్వండి అనే గ్రామంలో జన్మించారు. దీనినే రాయ్‌భోయ్‌కి తల్వాండి అని కూడా పిలుస్తారు. ఇప్పుడు నన్కానా సాహిబ్ అని పిలుస్తున్నారు. ఇది ప్రస్తుత పాకిస్థాన్‌లోని లాహోర్‌కు సమీపంలో ఉంది. పురాతన సిక్కు ఆధారాల ప్రకారం 1469లో బైశాఖ మాసం (ఏప్రిల్‌-మే) లో మూడోరోజున తెల్లవారుజామున గురునానక్‌ జన్మించారు. దీనిని 1469 ఏప్రిల్‌ 15, శనివారంగా నమ్ముతారు. ఏదేమైనా సిక్కులు మాత్రం ఈ ఆనందకరమైన కార్యక్రమాన్ని ప్రతీ సంవత్సరం నవంబరు 24న జరుపుకుంటారు.
సిక్ఖు మత చరిత్ర
గురు హర్ రాయ్ (పంజాబీ:ɡʊru həɾ ɾɑɪ; 16 జనవరి 1630 – 6 అక్టోబర్ 1661) పదిమంది సిక్ఖు గురువుల్లో ఏడవవారు. 8 మార్చి 1644న ఆయన తన తాతగారి నుంచి గురు పరంపర వారసత్వాన్ని స్వీకరించారు. 31 సంవత్సరాల వయసులో మరణించబోతూ గురు హర్ రాయ్ తన కుమారుడు ఐదేళ్ళ గురు హర్ క్రిషన్ కు గురు పరంపరలో వారసత్వాన్ని ఇచ్చారు. ఆరవ సిక్ఖు గురువైన గురు హర్ గోబింద్ కుమారుడు బాబా గుర్ దితా. బాబా గుర్ దితా, మాతా నిహాల్ కౌర్ (మాతా ఆనతిగానూ ప్రసిద్ధురాలు) దంపతుల కుమారుడు గురు హర్ రాయ్. దయా రామ్ కుమార్తె అయిన మాతా కిషన్ కౌర్ (కొన్నిసార్లు సులేఖగానూ పేర్కొంటారు)ను గురు హర్ రాయ్ వివాహం చేసుకున్నారు. ఆయనకి రామ్ రాయ్, గురు హరిక్రిషన్ అన్న కుమారులు ఉన్నారు.